Producătorul local de biciclete Pegas lansează prima franciză, la Brașov, în Eliana Mall. Investiția în magazin este de 40.000 de euro.

Pegas are opt magazine proprii, în București, Timișoara, Râmnicu Vâlcea, Suceava și Constanța, și vinde bicicletele în circa 300 de magazine partenere, pregătind acum deschiderea a câteva zeci de magazine în franciză în acest an , atât în țară, cât și în străinătate, potrivit Profit.ro. În 2017, compania a intrat pe minus, pierderea ridicându-se la 2,6 milioane de lei, după ce între anii 2012 – 2016 rezultatul a fost pozitiv.

La începutul lunii octombrie 2015, Network One Distribution (NOD), societate deținută integral de omul de afaceri Iulian Stanciu, a anunțat preluarea unui pachet de acțiuni reprezentând 51,67% din acțiunile Atelierele Pegas pentru suma 202.588 euro.